EFORL แจ้งบริษัทย่อย “WCIH” ล้มแผนเพิ่มทุน หลังผู้ถือหุ้นเมินใช้สิทธิ RO 58 ล้านหุ้น!
EFORL แจ้งล้มแผนเพิ่มทุนบริษัทย่อย “WCIH” หลังนักลงทุนเมินใช้สิทธิ RO 58 ล้านหุ้น!
25 ต.ค. 2560

บริษัท อี ฟอร์ แอล เอม จำกัด (มหาชน) หรือ EFORL เปิดเผยว่า เมื่อวันที่ 19 ตุลาคม 2560 ที่ประชุมวิสามัญผู้ถือหุ้นครั้งที่ 2/2560 ของ บริษัท ดับบลิว ซีไอโฮลดิ้ง จำกัด (WCIH) ซึ่งเป็นบริษัทย่อย มีมติอนุมัติให้ยกเลิกการเพิ่มทุนตามมติพิเศษของที่ประชุมวิสามัญผู้ถือหุ้น ครั้งที่ 1/2560 กล่าวคือ WCIH ยกเลิกการเพิ่มทุนจดทะเบียนบริษัทจากเดิม 1,160,000,000 บาท เป็น 1,740,000,000 บาท โดยออกหุ้นสามัญจำนวน 58,000,000 หุ้น มูลค่าที่ตราไว้หุ้นละ 10 บาท จัดสรรให้กับผู้ถือหุ้นเดิมตามสัดส่วน 29.10 ล้านหุ้น ในราคาไม่ต่ำกว่าหุ้นละ 25 บาท
ทั้งนี้เนื่องจากการเสนอขายหุ้นเพิ่มทุนในคราวแรกนอกจาก EFORL ซึ่งมีสัดส่วนการถือหุ้นมากที่สุด สละสิทธิการจองซื้อหุ้นเพิ่มทุนของ WCIH แล้ว มีผู้ถือหุ้นใช้สิทธิจองซื้อหุ้นเพิ่มทุนเพียงส่วนน้อย WCIH จึงไม่สามารถเสนอขายหุ้นเพิ่มทุนในคราวแรกได้ครบทั้งจำนวน 14,500,000 หุ้น ผู้ถือหุ้นซึ่งใช้สิทธิจองซื้อหุ้นเพิ่มทุนส่วนน้อยดังกล่าวจึงแจ้งความประสงค์ขอยกเลิกการจองซื้อหุ้นเพิ่มทุน โดยให้เหตุผลว่าเนื่องจาก WCIH ไม่สามารถเสนอขายหุ้นเพิ่มทุนในคราวแรกได้ครบทั้งจำนวน 14,500,000 หุ้น
ดังนั้นที่ประชุมวิสามัญผู้ถือหุ้นครั้งที่ 2/2560 ของ WCIH จึงมีมติเป็นเอกฉันท์อนุมัติให้ยกเลิกการเพิ่มทุนตามมติพิเศษของที่ประชุมวิสามัญผู้ถือหุ้นครั้งที่ 1/2560
สำหรับเหตุผลที่บริษัทในฐานะผู้ถือหุ้นใหญ่ของ WCIH มีมติอนุมัติให้ WCIH เพิ่มทุน แต่บริษัทพิจารณาสละสิทธิการจองซื้อหุ้นสามัญเพิ่มทุนตามสัดส่วนทั้งจำนวน บริษัทพิจารณาโดยคำนึงถึงประโยชน์สูงสุดที่กลุ่มบริษัทจะได้รับจากการทำรายการในครั้งนี้ เนื่องจาก WCIH มีความจำเป็นต้องระดมทุนเพื่อนำเงินมาชำระหนี้ และใช้เป็นเงินทุนเวียนในกิจการ อีกทั้ง บริษัทมีข้อจำกัดในการจัดหาแหล่งเงินทุนอื่นเนื่องจากติดเงื่อนไขของธนาคารซึ่งเป็นสถาบันการเงินหลักของบริษัท
อนึ่งบริษัท ดับบลิวซีไอ โฮลดิ้ง จำกัด (WCIH) ซึ่งเป็นแม่ของบริษัท วุฒิศักดิ์ คลินิก อินเตอร์กรุ๊ป จำกัด (WCIG)